text: সাইদুর রহমান নান্দাইল ইউনিয়নে নৌকার মনোনয়ন প্রত্যাশী সাইদুর রহমান নান্দাইল ইউনিয়নে নৌকার মনোনয়ন প্রত্যাশী – bd-bangla24.com | বিডি বাংলা ২৪
  শুক্রবার, ২৬ ফেব্রুয়ারী ২০২১, ০৪:১২ পূর্বাহ্ন
  Update Time : সোমবার, ১ ফেব্রুয়ারী, ২০২১, ০৫:১৪ PM
  মোহাম্মদ আমিনুল হক বুলবুল নান্দাইল (ময়মনসিংহ) : ময়মনসিংহের নান্দাইল ইউনিয়নে চেয়ারম্যান পদে আওয়ামীলীগের দলীয় মনোনয়ন প্রত্যাশী প্রার্থী হিসাবে নব্বই এর ত্যাগী সাবেক ছাত্রনেতা মোঃ সাইদুর রহমান নান্দাইল ইউনিয়নের বিভিন্ন হাট-বাজার ও সামাজিক অনুষ্ঠানে রাতদিন ঘুরে বেড়াচ্ছেন।
  মানবিকতার দৃষ্টিকে প্রসারিত করে,সবার হাতে হাত রেখে কাজ করে নান্দাইল ইউনিয়কে মডেল ইউনিয়ন হিসাবে গঠন করার স্বপ্ন দেখেন তিন। সকল বৈষম্য আর দুর্নীতিকে নির্মূল করে,অবহেলীত ও অসহায় মানুষের পাশে থাকতে চান। কৃষক,শ্রমজীবী মানুষ,আর নারী সমাজের অধিকার আদায়ে প্রতিশ্রুতি বদ্ধ তিনি। তিনি মাদক আর সামাজিক অবক্ষয় রোধ করে,সামাজিক ন্যায় বিচার প্রতিষ্ঠিত করে ইউনিয়নের জনগণের সেবক হতে চান।
  স্লোগান বয় থেকে নান্দাইল শহীদ স্মৃতি আদর্শ সরকারী কলেজে ১৯৯০ সালে ফাস্ট ইয়ার শাখার বাংলাদেশ ছাত্রলীগের সাধারণ সম্পাদক এবং ১৯৯১ সালে বিপুল ভোটে এজিএস নির্বাচিত হয়েছিলেন। পরবর্তীতে নান্দাইল উপজেলা ছাত্রলীগের সাংস্কৃতিক সম্পাদক নির্বাচিত হন।
  সাইদুর রহমান ১৯ ৯৫ সালে বিএনপি শাসনামলে সারের জন্য কৃষক হত্যার প্রতিবাদে নান্দাইল উপজেলা ছাত্রলীগের পক্ষ থেকে দুর্বার আন্দোলন গড়ে তুলেছিলেন। রাজনৈতিক জীবনে অনেক মামলা হামলা ও কারানির্যাতনের শিকার হন তিনি।
  ২০১৮ সালে মহান জাতীয় সংসদ নির্বাচনে উপজেলা আওয়ামীলীগের পক্ষ থেকে নান্দাইল ইউনিয়ন নির্বাচন পরিচালনায় দায়িত্ব প্রাপ্ত ৯ জনের মধ্যে তিনি ছিলেন অন্যতম। বর্তমানে তিনি নান্দাইল ইউনিয়নের ৪নং ওয়ার্ডের বাংলাদেশ আওয়ামীলীগের সম্মানীত সদস্য।
  মানবতার ফেরিওয়ালা,করোনাযোদ্ধা, সমাজসেবকদের আইকন,বিশিষ্ট সমাজসেবক,লেখক ও কলামিস্ট মোঃ সাইদুর রহমান নান্দাইলের অসংখ্য সামাজিক সংগঠনের উপদেষ্টা ও স্বপ্নদ্রষ্টা। সুন্দর ও মানবিক ইউনিয়ন গঠনে ইউনিয়নের সর্বস্তরের জনগণের নিকট দোয়া ও সমর্থন প্রত্যাশী তিনি।